Kilpakävely

Kävely on yleisurheilun kilpailulaji. Kilpailumatkoja ovat esimerkiksi 10 kilometrin kävely, 20 kilometrin kävely, 35 kilometrin kävely sekä 50 kilometrin kävely.

Ensimmäistä kertaa kävely oli olympiakilpailuiden ohjelmassa Ateenan välikisoissa 1906, joissa käveltiin 1 500 metrin matka. Seuraavissa kilpailuissa lajista tuli virallinen olympialaji. Maantiekävely korvasi ratakävelyn Melbournen kesäkisoissa vuonna 1956. Naisten kävely oli ensimmäistä kertaa ohjelmassa vuonna 1992 Barcelonassa. Vuodesta 1961 eteenpäin on suurin piirtein joka toinen vuosi järjestetty kävelyn maailmancup.

 Kilpakävely verrattuna pikakävelyyn 

Kilpakävely on lajin virallinen nimitys, mutta usein nimi sekoitetaan virheellisesti pikakävelyyn. Tämä erehdys on ymmärrettävissä, koska kilpakävelyssä nopeus on mahdollisimman kova sen sääntöjen sallimissa rajoissa. Pikakävely on lähinnä käytössä kuntoiluterminä (ei yleisurheilussa), ja se ei sisällä kilpakävelyn määritteitä ja sääntöjä. Pikakävely tarkoittaa periaatteessa samaa kuin tehokävely.

 Kilpakävelyn säännöt ja tuomaritoiminta 

Kilpakävelyä säätelee kilpailuissa ja myös harjoituksissa kilpakävelyn säännöt. Säännöt on kirjattu IAAF:n (Kansainvälinen yleisurheiluliitto) sääntökirjaan, jossa kilpakävelyn sääntö kuuluu näin:

”Kilpakävely on etenemistä askelia ottaen niin, että kävelijä säilyttää kosketuksen maahan siten, ettei ihmissilmällä havaittavaa kosketuksen irtaantumista esiinny. Etummaisen jalan täytyy olla suorana (ei taivutettuna polvesta) maakosketuksen alkamishetkestä lähtien siihen asti, kun se on pystysuorassa asennossa.”

Kävelytuomarit valvovat kilpailun aikana, että kilpailijoiden tekniikka pysyy kävelysääntöjen mukaisena. Kävelyn sääntöihin nojautuen tuomarit seuraavat, että kilpailijoiden polvi ojentuu täydellisesti jalan tullessa maahan ja pysyy ojennettuna jalan pystysuoraan vaiheeseen saakka. Samoin tuomarit seuraavat, että silmin nähtävä maakosketus säilyy. Kilpailijoille tuomarit näyttävät tarpeen mukaan joko puutteellisesta maakosketuksesta kertovaa merkkiä tai koukkupolvesta viestittävää laikkaa.
Alla tuomarien käyttämät varoitusmerkit selityksineen

Tiedosto:maakosketus.gif Puutteellinen maakosketus Tiedosto:koukkupolvi.gif Koukkupolvi

Radalla käytävissä kävelykilpailuissa on tuomareita viisi, enintään kuusi ja maantiekisoissa reitin pituudesta (1,5–5 kilometrin kierros) riippuen vähintään kuusi ja enintään yhdeksän. Kävelijän suoritus tulee hylätyksi, jos vähintään kolme eri tuomaria on todennut saman kävelijän etenevän kävelysääntöjen vastaisesti. Tästä he kukin ovat kyseistä kävelijää kertaalleen huomauttaneet yllä olevilla merkeillä. Mikäli kävelijä ei ole pystynyt kävelytekniikkaansa korjaamaan, he ovat kirjoittaneet varoituksen lähetettäväksi ylituomarille. Ylituomari toteaa kilpailijan saaneen kolme varoitusta kolmelta eri tuomarilta ja poistaa kilpailijan radalta. Kaikki tuomarit toimivat itsenäisesti ja heidän on tehtävä päätöksensä näköhavaintoihin perustuen. Tuomareiden välinen keskustelu kilpailun kulusta kilpailun aikana ei ole sallittua.

Lähteet:http://netikka.net/wwwtalli/ 

 Kilpakävelymatkat 

Kilpakävely on kova kestävyyslaji, jossa kilpailumatkat ovat nuorimmista sarjoista lähtien suhteellisen pitkiä. Kilpailumatkat eivät voikaan olla kovin lyhyitä, koska jo tuomaritoiminnan oikeudenmukaisuuden takia on parempi, että kilpailijat ovat matkalla hieman pidempään. Pitkistä kilpailumatkoista seuraa, että kilpakävelijäksi aikovan on totuttauduttava pitkäkestoisiin liikuntasuorituksiin.

Kävelyn sarjat ja viralliset matkat Suomessa:

 Sarja  Matka T/P 9-v.  600 m T/P 10-v.  1 000 m T/P 11-v.  1 000 m T/P 12-v.  2 000 m T/P 13-v.  2 000 m T/P 14-v.  3 000 m T/P 15-v.  3 000 m N 17-v.  5 000 m / 10 km (rata/maantie) M 17-v.  5 000 m / 10 km N 19-v.  5 000 m / 10 km M 19-v.  10 000 m / 20 km N 22-v.  5 000 m / 20 km M 22-v.  10 000 m / 20 km N  20 km / 35 km M  20 km / 35 km

Lähteet: 

 Kävelijöitä 

Kuuluisia kävelijöitä ovat italialaiset Ugo Frigerio ja Maurizio Damilano, neuvostoliittolainen Vladimir Golubnitši, ruotsalainen John Ljunggren, venäläinen Jelena Nikolajeva, ecuadorilainen Jefferson Pérez sekä puolalainen Robert Korzeniowski. Myös Meksikosta on aina tullut menestyneitä kävelijöitä.

Parhaiten menestyneet suomalaiset kävelijät ovat Reima Salonen, Sari Essayah ja Valentin Kononen. Salonen voitti EM-kultaa 50 kilometrin kävelyssä vuonna 1982 ja Essayah 10 kilometrillä MM-kultaa vuonna 1993 ja -pronssia 1991 sekä EM-kultaa vuonna 1994. Kononen on 50 kilometrin maailmanmestari vuodelta 1995 lisäksi hänellä on EM- (1998) ja MM-hopeaa (1993).

 Ennätykset 

 Suomen ennätykset 

 Sarja  Aika  Urheilija  Paikka  Päivämäärä M 20 km  1.18.22   Veli-Matti Partanen  Budapest  19. elokuuta 2023 M 50 km  3.39.34   Valentin Kononen  Dudince  25. maaliskuuta 2000 N 10 km  42.20   Sari Essayah  Göteborg  7. elokuuta 1995 N 20 km  1.32.05   Sari Essayah  Vantaa  5. toukokuuta 1996
Lähde: Tilastopaja

 Maailman 10 parasta tulosta 
Luettelossa on vain yksi aika kutakin urheilijaa kohden

 Miehet 

 20 km 

 Aika  Urheilija  Paikka  Päivämäärä 1.16.43   Sergei Morozov  Saransk  8. kesäkuuta 2008 1.17.16   Vladimir Kanaikin  Saransk  29. syyskuuta 2007 1.17.21   Jefferson Pérez  Pariisi  23. elokuuta 2003 1.17.22   Francisco Javier Fernández  Turku  28. huhtikuuta 2002 1.17.23   Vladimir Stankin  Adler  8. helmikuuta 2004 1.17.30   Alex Schwazer  Lugano  18. maaliskuuta 2012 1.17.33   Nathan Deakes  Cixi  23. huhtikuuta 2005 1.17.36   Wang Zhen  Taicang  30. maaliskuuta 2012 1.17.38   Valeri Bortšin  Adler  28. helmikuuta 2009 1.17.40   Chen Ding  Taicang  30. maaliskuuta 2012
Lähde: IAAF20 Kilometres Race Walk All Time (Men)

 20 000 m ratakävely 

 Aika  Urheilija  Paikka  Päivämäärä  1.17.25,6   Bernardo Segura  Bergen  7. toukokuuta 1994 1.18.35,2   Stefan Johansson  Bergen  15. toukokuuta 1992 1.18.40,0   Ernesto Canto  Bergen  5. toukokuuta 1984 1.19.18,3   Ronald Weigel  Bergen  26. toukokuuta 1990 1.19.22,5   Aleksei Peršin  Bergen  7. toukokuuta 1988 1.19.24,1   Walter Arena  Bergen  26. toukokuuta 1990 1.19.48,1   Nathan Deakes  Brisbane  4. syyskuuta 2001 1.19.52,0   Robert Korzeniowski  Brisbane  4. syyskuuta 2001 1.19.54,0   Pavol Blazek  Bergen  26. toukokuuta 1990 1.20.06,8   Daniel Bautista  Montreal  17. lokakuuta 1979
Lähde: IAAF20,000 Metres Race Walk All Time (Men)

 50 km 

 Aika  Urheilija  Paikka  Päivämäärä  3.32.33   Yohann Diniz  Zürich  15. elokuuta 2014 3.34.14   Denis Nižegorodov  Tšeboksary  11. toukokuuta 2008 3.35.47   Nathan Deakes  Geelong  2. joulukuuta 2006 3.35.59   Sergei Kirdjapkin  Lontoo  11. elokuuta 2012 3.36.03   Robert Korzeniowski  Pariisi  27. elokuuta 2003 3.36.04   Alex Schwazer  Rosignano Solvay  2. marraskuuta 2007 3.36.06   Yu Chaohong  Nanjing  22. lokakuuta 2005 3.36.13   Zhao Chengliang  Nanjing  22. lokakuuta 2005 3.36.20   Han Yucheng  Nanjing  27. helmikuuta 2005 3.36.21   Matej Tóth  Zürich  15. elokuuta 2014
Lähde: IAAF50 Kilometres Race Walk All Time (Men). IAAF. Viitattu 11.11.2014. 

 Naiset 

 10 000 m ratakävely 

 Aika  Urheilija  Paikka  Päivämäärä 41.56,23   Nadežda Rjaškina  Seattle  24. heinäkuuta 1990 41.57,22   Kerry Saxby-Junna  Seattle  24. heinäkuuta 1990 42.11,5   Beate Gummelt  Bergen  15. toukokuuta 1992 42.13,7   Madelein Svensson  Bergen  15. toukokuuta 1992 42.23,7   Ileana Salvador  Bergen  5. elokuuta 1993 42.30,13   Gao Hongmiao  Nanjing  24. lokakuuta 1995 42.30,31   Olimpiada Ivanova  Pietari  26. heinäkuuta 1994 42.37,0   Sari Essayah  Bergen  5. elokuuta 1993 42.38,24   Liu Hongyu  Nanjing  24. lokakuuta 1995 42.40,33   Beatriz Pascual  Avilés  1. heinäkuuta 2010
Lähde: IAAF10,000 Metres Race Walk All Time (Women)

 20 km 

 Aika  Urheilija  Paikka  Päivämäärä 1.24.50   Olimpiada Ivanova  Adler  4. maaliskuuta 2001 1.24.56   Olga Kaniskina  Adler  28. helmikuuta 2009 1.25.02   Jelena Lašmanova  Lontoo  11. elokuuta 2012 1.25.08   Vera Sokolova  Sotši  26. helmikuuta 2011 1.25.09   Anisja Kirdjapkina  Sotši  26. helmikuuta 2011 1.25.16   Qieyang Shenjie  Lontoo  11. elokuuta 2012 1.25.18   Tatjana Gudkova  Moskova  19. toukokuuta 2000 1.25.20   Olga Poljakova  Moskova  19. toukokuuta 2000 1.25.27   Elmira Alembekova  Sotši  18. helmikuuta 2012 1.25.29   Irina Stankina  Moskova  19. toukokuuta 2000
Lähde: IAAF20 Kilometres Race Walk All Time (Women)

 Lähteet 

 Aiheesta muualla 

 Suomen Urheiluliiton viralliset kilpakävelysivut 
 Suomalainen kävelytalli H.E.V.I. Hard Walk Team
 Suomalainen kävelytalli Wild West Walkers 

*